Madame du Barry

Marie Jeanne BÉCU-DUBARRY (naskiĝinta la  en Vaucouleurs, ekzekutita la  en Parizo) estis franca grafino kaj amaĵistino de reĝo Ludoviko la 15-a.

Biografio
Estante ekstergeedzeca filino de kudristino kaj de monako/akcizisto nome Jean Baptiste Casimir Gomard de Vaubernier, ŝi frue iĝis orfa. Ĝis la aĝo de 15-jaroj ŝi edukiĝis en monaĥinejo pariza. Poste ŝi perlaboris la vivon kiel ĉiesulino (Mademoiselle Lange en la bordelo de Marguerite Gourdan) kaj ĉapelistino. La grafo Jean Dubarry, kies amatino ŝi fariĝis, prezentis ŝin iam en 1769 al lia reĝa moŝto por gajni lian bonvolon. Vere tuj enamiĝis je ŝi la reĝo. Por povi doni al ŝi kortegan pozicion, oni edzinigis ŝin oficiale al la frato Guillaume Dubarry. Sekve ŝi rajtis posteuli Madamon de Pompadour forpasintan en 1764. 

Ŝia diboĉemo estis fama. Ŝi influegis la reĝon kaj eĉ abdikigis aŭ dungis ministrojn laŭvole. Post la morto de Ludoviko la 15-a ŝi estis arestita kaj transportita en klostron apud Meaux, sed dum ne longe. Kiam ŝi helpis post eksplodo de la Franca revolucio de 1789 la elmigremulojn kaj ekkontaktis amikojn de la ĵurnalisto kaj politikisto Jacques Pierre Brissot, Robespierre ordonis ŝian senkapiĝon.

Sekvoj
Rememoroj, kiuj aperis en Parizo en 1830 titole Mémoires, ne estas aŭtentikaj.

En kinarto
Tiu interesa rolulo estis celo de pluraj filmoj kaj altiraĵoj por la respektivaj aktorinoj. Tial la rolo de Madame du Barry estis ludita en filmoj fare de jenaj aktorinoj:
 Mrs. Leslie Carter en la filmo de 1915 nome DuBarry, reĝisorita de Edoardo Bencivenga
 Theda Bara en la filmo de 1917 nome Madame Du Barry, reĝisorita de J. Gordon Edwards
 Pola Negri en la filmo de 1919 nome Madame DuBarry, reĝisorita de Ernst Lubitsch
 Norma Talmadge en la filmo de 1930 nome Du Barry, Woman of Passion
 Dolores del Río en la filmo de 1934 nome Madame Du Barry, reĝisorita de William Dieterle
 Gladys George en la filmo de 1938 de MGM nome Marie Antoinette, en kiu stelulis Norma Shearer en la titolrolo
 Lucille Ball en la filmo de 1943 DuBarry Was a Lady
 Margot Grahame en la filmo de 1949 nome Black Magic, en kiu stelulis Orson Welles en la ĉefrolo de Grafo Kagliostro
 Martine Carol en la filmo de 1954 nome Madame du Barry, reĝisorita de Christian-Jaque
 Asia Argento en la filmo de 2006 nome Marie Antoinette, reĝisorita de Sofia Coppola
 Maïwenn en la filmo de 2023 nome Jeanne du Barry, en kiu stelulis ankaŭ Johnny Depp kiel Ludoviko la 15-a, reĝisorita de Maïwenn mem

Fonto
Meyers Großes Konversations-Lexikon, volumo 5. Leipzig 1906, p. 237-238 (tie ĉi interrete)
Eksteraj ligiloj

rememoroj ŝiaj
Christoph Vormweg: "19.08.1743 - Der Geburtstag der Gräfin du Barry" - WDR ZeitZeichen, 19.8.2013 (podkasto) 
Sabine Mann: "08.12.1793 - Todestag der Gräfin Dubarry" - WDR Zeitzeichen, 8.12.2018 (podkasto) 

kategorio:Naskiĝintoj en 1741
kategorio:Mortintoj en 1793
kategorio:Viktimoj de Franca Revolucio
kategorio:Grafoj
kategorio:Virinoj
kategorio:Ludoviko la 15-a (Francio)